Potravový reťazec

Potravový reťazec (iné názvy: potravný reťazec, potravinový reťazec, trofický reťazec, potravná reťaz, potravinová reťaz, trofická reťaz) je abstraktný pojem označujúci rad jedincov, populácií alebo ekologických gíld, ktorí/-ré z hľadiska ekológie výživy vykazujú vzájomnú energetickú závislosť (napr. planktón - rybičky - …; odumreté lístie - chvostoskoky - dravý hmyz - …; zelené rastliny - kravy - …). Jeden organizmus umrie na úkor druhého ako jeho potrava a postupne to takto pokračuje a vzniká „reťazec“. 

Existujú 3 základné druhy potravinových reťazcov:
pastiersko-koristnícky: od rastlín k malým a veľkým konzumujúcim živočíchom
parazitický: od veľkých organizmov k malým
dekompozičný: od mŕtvej organickej hmoty cez saprobionty k mikroorganizmom

Zdroje

Ekológia